***Кансультацыя для бацькоў***

***"Умейце расставацца без вялікага шкадавання"***

 Для ўсіх нас жыццё – поўнае расстанняў, часам тужлівых і слёзных. Але ні ў кога яны не бываюць такімі цяжкімі і пакутлівымі, як у нашых дзяцей. Неспакой расстання звычайна выказваецца ў плачы, нават у крыку, калі дзяцей пакідаць у дзіцячым садзе. Праява неспакою пры расстанні – гэта не толькі нармальна, гэта выяўленне любові дзіцяці да вас. Існуюць спосабы паменшыць слёзы і боль пры расстанні.

1. Не трэба доўгіх развітанняў. Хай развітанне будзе хуткім і рашучым. Не ўгаворвайце дзіця: гэта выкліча лішнюю турботу. Нагадайце сабе, што гора, якое вы бачыце ў момант расстання, хутчэй за ўсё знікне, як толькі вы сыдзеце.

2. Калі ўжо расстанне будзе кароткім, зрабіце яго ласкавым. Лепш за ўсё расстацца з дзіцем словамі: “Я люблю цябе” і далікатным пацалункам, які вы будзеце кожны раз “хаваць” у кішэнь дзіцяці.

3. Пакіньце дзіцяці “кавалачак сябе”. Калі вы пакінеце дзіцяці нешта, што належыць вам, – насоўку, нейкае ўпрыгожанне – вы дасце гэтым зразумець: “Я вярнуся па цябе”.

4. Дайце дзіцяці здымак мамы і таты. Невялікі здымак бацькоў, прымацаваны ў шафцы дзіцяці, будзе супакойваць яго.

5. Няхай дзіця возьме з сабою плюшавага мядзведзіка. Знаходжанне ў дзіцячым садзе не будзе так пужаць дзіця, калі яго возьме з сабою ўпадабаную цацку або які-небудзь адмысловы прадмет. Гэта таксама можа супакойваць дзіця.

6. Пацікаўцеся паводзінамі дзіцяці. Праз колькі тыдняў у вас можа скласціся ўражанне, што становішча не палепшылася. Вашае дзіця па-ранейшаму крычыць і плача, калі вы сыходзіце. Але варта вам толькі знікнуць з вачэй, ён пачынае гуляцца і шчасліва правядзе час да канца дня (вы пра гэта можаце і не здагадвацца). Пацікаўцеся ў выхавальніка, ці заўважаецца памяншэнне глыбіні і працягласці яго перажыванняў пасля расстання з вамі. Калі вашае дзіця нядоўга аднаўляе сваю душэўную раўнавагу, можна больш не турбавацца.